b'\n_START_ARTICLE_\nNorge i oljealderen\n_START_SECTION_\nNorge i verden\n_START_PARAGRAPH_\n25. september 1972 sa et flertall (53,5\xc2\xa0%) av den norske befolkningen nei til medlemskap i EF. 28. november 1994 var det en ny folkeavstemning, denne gang om tilknytning til EU. 52,2\xc2\xa0% sa nei denne gang. Da hadde Norge fra 1. januar 1994 v\xc3\xa6rt medlem av Det europeiske \xc3\xb8konomiske samarbeidsomr\xc3\xa5de (E\xc3\x98S). Det gir tilgang til det indre marked i EU som gir fri bevegelse av varer, tjenester, kapital og personer mellom alle land i omr\xc3\xa5det. _NEWLINE_Norge er fra 2001 en del av Schengen-omr\xc3\xa5det som gjennom Schengen-avtalen regulerer at det ikke er noen ordin\xc3\xa6r passkontroll mellom medlemslandene.\n_START_SECTION_\nInnvandring\n_START_PARAGRAPH_\nInnvandrerbefolkningen, det vil si folk f\xc3\xb8dt i utlandet eller med minst en forelder f\xc3\xb8dt i utlandet, utgjorde i 2000 6,3\xc2\xa0%. Per 5. mars 2018 hadde dette \xc3\xb8kt til 17,3\xc2\xa0% av befolkningen.'